અમેરિકા સ્થિત કારનેગી મેલોન યુનિવર્સિટીના એસોસીએટસ પ્રોફેસર કર્મેલ મજિદી કહે છે કે તેને તૈયાર કરવા માટે અમે એક ડેસ્કટોપ ઈન્જેકટ પ્રિન્ટરનો પ્રયોગ કર્યો. આ પ્રિન્ટરની મદદથી અમે અસ્થાયી ટેટૂ પેપર પર સિલ્વર નેનો કણોનાં નિશાન પ્રિન્ટ કર્યાં. ત્યાર બાદ આ કણોને અમે ગેલિયમ ઇન્ડિયમ મિશ્ર ધાતુથી કોટ કર્યા. આ મિશ્ર ધાતુ પ્રિન્ટેડ સર્કિટની વિદ્યુત ચાલકતા વધારવાની સાથે તેને યાંત્રિક રીતે મજબૂતી પણ પ્રદાન કરે છે. આ ટેટૂ બનાવવામાં ખર્ચ ઓછો આવે છે.